ОБЯВЛЕНИЕ
На основание чл. 26, ал. 2 от  Закона за нормативните актове/ЗНА/, във връзка с чл. 77 от АПК

На заинтересованите граждани и организации се предоставя 14-дневен срок, считан от 13.01.2014 г. до 27.01.2014 г. включително, за предложения и становища по изменение и допълнение на  Правилник за организацията, дейността на Общинския съвет, неговите комисии и взаимодействието му с общинската администрация, община Летница, мандат 2011-2015 г. на адрес: гр.Летница, бул.”България” № 19- Център за услуги и информация
На основание чл. 21, ал. 1,  т. 23 и ал. 2 от ЗМСМА

ПРЕДЛАГАМ

Общински съвет гр. Летница да приеме следните изменения и допълнение в Правилник за организацията, дейността на Общинския съвет, неговите комисии и взаимодействието му с общинската администрация, община Летница, мандат 2011-2015 г.:

І. Чл. 19. /1/ Председателят на ОбС получава месечно възнаграждение за работата, която извършва в размер на 1135 лева, считано от 14.09.2012г., което възнаграждение представлява 90 % от размера на възнаграждението на Кмета на Община Летница при осем часов работен ден. 

се изменя и приема следния вид:

Чл. 19. /1/ Председателят на ОбС получава месечно възнаграждение за работата, която извършва в размер на 1135 лева, считано от 01.01.2014г., което възнаграждение не надвишава 90 на сто от размера на възнаграждението на Кмета на Община Летница при осем часов работен ден. 

ІI. Чл. 36. /1/  За изпълнение на задълженията си общинския съветник получава възнаграждение, чиито размер се определя с Решение на ОбС, прието с мнозинство повече от половината от общия брой на съветниците.

          1. За изпълнение на своите задължения-разработване и предлагане на решения по местни проблеми, запознаване с постъпилите материали в ОбС, обсъждане с експерти, подготовка за заседанията на комисиите и за заседанията на ОбС, участие в заседанията на ПК и на ОбС, общинските съветници получават месечно възнаграждение в размер 30 на сто от средната брутна работна заплата в общинската администрация за последния месец от предходното тримесечие, в т.ч. 15 на сто за участие в заседанията на ОбС, считано от 01.07.2012 год. 

          2.  Общият размер  на възнаграждението на общински съветник за един месец не може да надвишава 30 на сто от СБРЗ в общинска администрация за последния месец от предходното тримесечие. 

се изменя и приема следния вид:

Чл. 36. /1/  За изпълнение на задълженията си общинския съветник получава възнаграждение, чиито размер се определя с Решение на ОбС, прието с мнозинство повече от половината от общия брой на съветниците.

          1. За изпълнение на своите задължения-разработване и предлагане на решения по местни проблеми, запознаване с постъпилите материали в ОбС, обсъждане с експерти, подготовка за заседанията на комисиите и за заседанията на ОбС, участие в заседанията на ПК и на ОбС, общинските съветници получават месечно възнаграждение в размер 70 на сто от средната брутна работна заплата в общинската администрация за съответния месец, в т.ч. 35 на сто за участие в заседанията на ОбС, считано от 01.01.2014 год. 

          2.  Общият размер  на възнаграждението на общински съветник за 1 месец не може да надвишава повече от 70 на сто от СБРЗ в общинска администрация за съответния месец. 

Мотиви към проекта за изменение и допълнение  на Правилник за организацията, дейността на Общинския съвет, неговите комисии и взаимодействието му с общинската администрация,община Летница, мандат 2011-2015 г.
(съгласно изискванията на чл.28, ал.2 от ЗНА)

Причините, които налагат приемането на изменението и допълнението на Правилника, са настъпилите законови променини в Закона за държавния служител и Закона за местното самоуправление и за да бъдат уредени организацията и дейността на общинския съвет, неговите комисии и взаимодействието му с общинската администрация в съответствие с Конституцията на Република България, Европейската харта на местно самоуправление и Закона за местното самоуправление и местната администрация.

Целите, които си поставя Общинският съвет с приемането на изменението и допълнението на Правилника, ca да демонстрира своята социална и гражданска отговорност пред обществото, да осигури публичност на своите решения, като по този начин да допринeсе за изграждане имиджа на Общината и Общинския съвет и да засили доверието на гражданското общество към институциите. 

 Финансовите средства необходими за прилагането на този Правилник са съобразени изцяло с възможностите на общинския бюджет.


Резултатите, които се очакват от прилагането на изменението и допълнението на Правилника, са подобряване на взаимодействието на Общинския съвет с администрацията на Общината и по-голяма ангажираност на гражданското общество при вземане на решения, които касаят развитието  на Община Летница през мандат 2011-2015 година.
Вносител
/п/Бисер Цеков

Председател на ОбС

